འོན་ཀྱང་ཉམས་ཞིབ་བྱས་པ་ཙམ་གྱིས་དཀའ་ངལ་སེལ་གྱི་མེད།བོད་ཀྱི་གནད་དོན་དང་འབྲེལ་བའི་ཐོག་ནས་ད་ལྟ་རྒྱ་གར་གྱི་ཇམ་མུ་ཀ་ཤི་མིར་མངའ་སྡེའི་ནང་ཆུ་ལོག་གི་གོད་ཆག་འོག་དཀའ་ངལ་ཤུགས་ཆེ་འཕྲད་མཁན་ཚང་མར་བོད་པ་ཚོའི་ངོས་ནས་གདུང་སེམས་མཉམ་སྐྱེ་ཡོད་ཅེས་ཞུ་རྒྱུ་ཡིན།ང་ཚོའི་ངོས་ནས་སོ་སོའི་གནས་སྟངས་ལ་དཔག་པའི་གང་ཐུབ་དཔལ་འབྱོར་བསྡུ་རུབ་ཀྱིས་ཁོང་ཚོར་ཕན་ཐོགས་པ་ཞིག་བྱུང་ན་ཡག་པོ་ཡོད་རེད་བསམས་ཀྱི་འདུགཆུའི་དཀའ་ངལ་ལས་ག་དུས་གྲོལ་གྱི་ཡོད་མེད་ང་ཚོས་བརྗོད་དཀའ་བ་མ་ཟད།དེ་རྗེས་ནད་ཡམས་སོགས་ཀྱི་ཐོག་ང་ཚོས་རོགས་པ་བྱེད་ཐུབ་རྒྱུ་ཡོད་ན་ད་ལྟ་ཕྱིས་དྲག་མེད་པ་རེད་བསམས་ཀྱི་ཡོད།གནད་དོན་དེ་ཚོ་ཡང་བོད་ཀྱི་ཁོར་ཡུག་དང་འབྲེལ་བ་ཆགས་པའི་གནས་སྟངས་ཤིག་རེད།རྒྱ་ནག་ནང་ལའང་ཆུ་ལོག་དང་ས་ཡོམ་སོགས་མང་པོ་ཞིག་བོད་ཀྱི་ཁོར་ཡུག་དང་འབྲེལ་བ་ཆགས་ཡོད་སྟབས།ཉམས་ཞིབ་ཙམ་མིན་པར་བོད་ཀྱི་ཁོར་ཡུག་སྲུང་སྐྱོབ་ཐོག་རྒྱ་ནག་གཞུང་གིས་དོ་སྣང་བྱེད་དགོས་རྒྱུ་ཧ་ཅང་གལ་ཆེན་པོ་ཆགས་ཀྱི་ཡོད།སྲིད་འཛིན་ཞི་ཅིན་ཕིང་རྒྱ་གར་ལ་བསླེབས་པ་དང་འབྲེལ་བའི་ཐོག་ཕྱི་ཚེས་༡༩ཉིན་གྲོས་ཚོགས་ནང་བགྲོ་གླེང་བྱ་རྒྱུའི་ལས་རིམ་ཞིག་ཀྱང་བང་བསྒྲིགས་ཡོད།སྐབས་དེར་བཀུར་འོས་སྤྱི་འཐུས་རྣམ་པ་དང་འཛིན་སྐྱོང་བཀའ་ཤག་ངོས་ནས་དགོངས་ཚུལ་ག་རེ་གསུང་རྒྱུ་ཡོད་ཀྱང་གྲོས་ཚོགས་ནང་གོ་སྐབས་འབུལ་རྒྱུ་ཡིན།དེ་བཞིན་གྲོས་ཚོགས་ཚོགས་དུས་བདུན་པ་ནས་བརྒྱད་པ་བར་སྤྱི་འཐུས་རྣམ་པ་ས་ཁུལ་ཆ་བགོས་ལྟར་ཆེད་ཕེབས་ཀྱིས་མང་ཚོགས་ལ་ཆབ་སྲིད་ཀྱི་གོ་རྟོགས་སྤེལ་རྒྱུ་དང་།མང་གཙོ་སྲ་བརྟན་བཟོ་རྒྱུས་མཚོན་ལས་རིམ་མང་དག་གནང་ཡོད།